b"\n_START_ARTICLE_\nCasa al carrer Vidal Barraquer\n_START_SECTION_\nDescripci\xc3\xb3\n_START_PARAGRAPH_\nEdifici civil, es tracta d'una construcci\xc3\xb3 que ocupa el xamfr\xc3\xa0 entre dos carrers. El cos principal est\xc3\xa0 conformat per una planta baixa, un pis, i est\xc3\xa0 cobert per una teulada amb quatre vessants; el petit cos lateral nom\xc3\xa9s consta d'una planta baixa i un terrat._NEWLINE_Al conjunt destaca la seva ornamentaci\xc3\xb3 ecl\xc3\xa8ctica -especialment a la porxada de la fa\xc3\xa7ana principal, avui transformada en una tribuna tancada amb vidres-, treballada amb pedra, arcs, columnes i baranes que donen un cert aire ex\xc3\xb2tic a l'edifici. El guardapols de totes les restants obertures son t\xc3\xadpiques del neog\xc3\xb2tic._NEWLINE_Cal destacar, tamb\xc3\xa9, l'ampli volad\xc3\xads de la teulada sostingut per m\xc3\xa8nsules i els esgrafiats a la part immediatament inferior. Sobresurt tamb\xc3\xa9 una reixa de ferro situada sobre una finestra del cos lateral."